Nordjyderne får fremover flere charterrejser at vælge imellem, hvis de vil flyve fra Aalborg. På et pressemøde tirsdag formiddag præsenterede Bravo Tours deres nye chartermål fra Aalborg Lufthavn. Allerede for Vinter 2012 indsætter de en ny rute til den spanske ferieø Gran Canaria samt til Sharm el-Sheik i Egypten. Det er første gang, at Aalborg Lufthavn får en tur til Sharm el-Sheik. Fra sommer 2013 flyver Bravo Tours til Kreta, Mallorca og Tyrkiet. Der kan komme flere rejsemål til. Selskabet har indtil videre haft flest charterrejser fra Billund Lufthavn, og Aalborg Lufthavn har længe ønsket, at de udvidede deres rejsemål i Nordjylland.

Referat:
Bravo Tours udvider deres charterrejser fra Aalborg Lufthavn. Det afslørede de på et pressemøde tirsdag formiddag.